section_heading: Aikido
paragraph_text: Poslije Drugog svjetskog rata sve borilačke vještine su u Japanu bile zabranjene. Dana 22. studenog 1945. godine održan je sastanak na kojem je donijeta odluka o reorganiziranju aikida. Nova organizacija, počela je s radom 9. veljače 1948. godine i dobila je naziv Aikikai. Do početka rada Aikikaija Ueshiba nije primao učenike, izuzev Morihira Saita, kojeg je na uporno navaljivanje primio 1946. godine, da mu pomaže na farmi. Saito je tako uporno vježbao da je u roku od dvije godine već bio nosilac 3. Dana. Poslije Ueshibine smrti, Iwama dojo je nastavio voditi upravo Saito.